pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-มนัญญา เผย เตรียมปรับโฉมกองทุนพัฒนาบทบาทสตรีพันล้านให้เข้าถึงรายบุคคลสร้างอาชีพ เสริมแกร่งเศรษฐกิจชุมชนฐานรากทุกมิติ
วันพฤหัสบดีที่ 29 กุมภาพันธ์ 2567
29/02/2567
มนัญญา เผย เตรียมปรับโฉมกองทุนพัฒนาบทบาทสตรีพันล้านให้เข้าถึงรายบุคคลสร้างอาชีพ เสริมแกร่งเศรษฐกิจชุมชนฐานรากทุกมิติ
มนัญญา ประธานคณะที่ปรึกษา รมช.มท. (นายชาดา ไทยเศรษฐ์) เผย เตรียมปรับโฉมกองทุนพัฒนาบทบาทสตรีพันล้านให้เข้าถึงรายบุคคลสร้างอาชีพ เสริมแกร่งเศรษฐกิจชุมชนฐานรากทุกมิติ
นางสาวมนัญญา ไทยเศรษฐ์ ประธานคณะที่ปรึกษารัฐมนตรีช่วยว่าการกระทรวงมหาดไทย (นายชาดา ไทยเศรษฐ์) กล่าวในการเปิดประชุมโครงการประชุมเชิงปฏิบัติการคณะทํางานเครือข่ายขับเคลื่อนกองทุนพัฒนาบทบาทสตรีระดับภาค ที่จังหวัดพังงา ซึ่งเป็นประชุมตัวแทนกองทุนฯ 14 จังหวัดภาคใต้ ว่า การมาเป็นประธานเปิดประชุมครั้งนี้เป็นไปตามข้อสั่งการของนายอนุทิน ชาญวีรกูล รัฐมนตรีว่ากระทรวงมหาดไทย ที่ต้องการให้กรมการพัฒนาชุมชนที่อยู่ในการกํากับของนายชาดา ไทยเศรษฐ์ รมช.มหาดไทย เดินหน้าเพิ่มศักยภาพของกองทุนพัฒนาบทบาทสตรี (สกส.) ซึ่งตั้งขึ้นในสมัยรัฐบาลของนางสาวยิ่งลักษณ์ ชินวัตร อดีตนายกรัฐมนตรี เพื่อช่วยเหลือสตรีในทุกพื้นที่ให้สามารถเข้าถึงแหล่งเงินกู้นําไปพัฒนาอาชีพ พัฒนารายได้ มีคุณภาพชีวิตที่ดีส่งผลให้มีความมั่นคงของเศรษฐกิจฐานรากในระดับชุมชนและกรณีชุมชนใดมีสินค้าดี เด่น ดัง หรือมีรางวัลรองรับจะนํามาเชื่อมกับโครงการสินค้าโอทอปในระดับต่าง ๆ ต่อไป
ทั้งนี้สิ่งสําคัญที่นายชาดา ในฐานะ รมช.ที่กํากับดูแลกรมการพัฒนาชุมชนต้องการเห็น คือการส่งเสริมให้สตรีทุกคนสามารถที่จะเข้าถึงแหล่งเงินกู้ดอกเบี้ยต่ําได้เพื่อนําไปพัฒนาอาชีพของตนเอง โดยเฉพาะในยุคที่เทคโนโลยีมีการปรับเปลี่ยนไปมาก การพัฒนาอาชีพทําได้หลากหลายมิติมากขึ้น และสตรีจะได้ไม่ไปพึ่งพาเงินกู้นอกระบบที่ดอกเบี้ยสูงเป็นภาระให้กับครัวเรือน
“ดังนั้นขณะนี้กําลังพิจารณาที่ปรับระเบียบในการกู้เงินของกองทุนฯ ที่รัฐบาลจะจัดสรรให้ปีละประมาณ 1,500 ล้านบาท ซึ่งเดิมเงื่อนไขการกู้กําหนดให้สมาชิกกองทุนต้องรวมกันตั้งแต่ 3 คนขึ้นไป สามารถกู้ได้ในวงเงินไม่เกิน2 แสนบาท ชําระคืนภายใน 2ปี อัตราดอกเบี้ยร้อยละ 0.10 บาทต่อปี จะให้แก้ไขเป็นกรณีสมาชิกรวมตัวกัน 5 คนขึ้นให้ปรับวงเงินกู้เพิ่มเป็นไม่เกิน 500,000 บาท เพื่อต่อยอดอาชีพ และประเด็นสําคัญคือจะแก้เงื่อนไขการปล่อยกู้ของกองทุนฯให้สมาชิกทุกคน สามารถยื่นกู้กับกองทุนฯได้ด้วยตนเองรายละไม่เกิน 50,000 บาท และให้ชําระคืนภายใน 1 ปี นอกจากนั้นจะพิจารณาขยายให้นักเรียนที่อายุ 15 ปีขึ้นไปซึ่งเป็นบุตรหลานของสมาชิกสามารถกู้เพื่อนําไปพัฒนาโครงการหรืองานที่สร้างสรรค์เพื่อต่อยอดงานภายใต้การรับรองของโรงเรียน ซึ่งจะเป็นช่องทางสร้างรายได้ระหว่างเรียนและเป็นช่องทางอาชีพในอนาคต” นางสาวมนัญญา กล่าว
สําหรับกองทุนพัฒนาบทบาทสตรี เป็นกลไกสําคัญในการขับเคลื่อนการพัฒนาคุณภาพชีวิตของสตรีในแต่ละพื้นที่ เพื่อสร้างชุมชนเข้มแข็ง ซึ่งแต่ละปีสมาชิกจะมีการประชุมแลกเปลี่ยนความคิดเห็นทั่วประเทศตามภูมิภาค
รัฐบาลไทย-ข่าวทำเนียบรัฐบาล-รมช.ไชยา ติดตามความคืบหน้ากรมปศุสัตว์ ปัญหาหมูเถื่อน โคบาลชายแดนใต้ เร่งแก้ปัญหาให้เกษตรกรเร่งด่วน
วันพฤหัสบดีที่ 29 กุมภาพันธ์ 2567
รมช.ไชยา ติดตามความคืบหน้ากรมปศุสัตว์ ปัญหาหมูเถื่อน โคบาลชายแดนใต้ เร่งแก้ปัญหาให้เกษตรกรเร่งด่วน
รมช.ไชยา ติดตามความคืบหน้ากรมปศุสัตว์ ปัญหาหมูเถื่อน โคบาลชายแดนใต้ เร่งแก้ปัญหาให้เกษตรกรเร่งด่วน
นายไชยา พรหมา รัฐมนตรีช่วยว่าการกระทรวงเกษตรและสหกรณ์ เป็นประธานการประชุมติดตามความคืบหน้าการดําเนินงานของกรมปศุสัตว์โดยมีผู้บริหารและเจ้าหน้าที่กรมปศุสัตว์เข้าร่วม ณ ห้องพระพิรุณ ตึกอํานวยการ กรมปศุสัตว์
รมช.ไชยา เปิดเผยว่า การประชุมในวันนี้ได้มาติดตามนโยบายที่ได้มอบหมายให้กรมปศุสัตว์ดําเนินการตั้งแต่ที่เข้ารับตําแหน่งรัฐมนตรีช่วยว่าการกระทรวงเกษตรและสหกรณ์ ได้แก่ การลดต้นทุนการผลิต ช่วยให้เกษตรกรลดการพึ่งพาภาคเอกชน และส่งเสริมการจัดทําหัวอาหารสัตว์ด้วยตนเองจากการใช้วัตถุดิบในประเทศ เช่น การหมักใบมันสําปะหลัง ที่มีโปรตีนใกล้เคียงกับถั่วเหลือง ซึ่งจะเริ่มจากการให้ศูนย์วิจัยและพัฒนาอาหารสัตว์นครราชสีมานําร่องเป็นต้นแบบให้กลุ่มสหกรณ์และวิสาหกิจชุมชนมาใช้โมเดลกระบวนการผลิตอาหารสัตว์ด้วยตนเอง ซึ่งช่วยให้เกษตรกรมีรายได้เพิ่มขึ้น
สําหรับการแก้ไขปัญหาสินค้าปศุสัตว์ราคาตกต่ํา รัฐบาลได้เร่งเจรจาเพื่อระบายสินค้าไปยังต่างประเทศ โดยมีแผนส่งออกโคมีชีวิต จํานวน 2,000 ตัว ไปเวียดนามทางเรือเป็นครั้งแรก และรัฐบาลได้รับสัญญาณที่ดีจากประเทศจีนว่าสนใจการนําเข้าโคมีชีวิตเช่นกัน หากการส่งออกครั้งแรกเป็นไปด้วยความเรียบร้อย จะช่วยให้กลไกตลาดเป็นไปตามปกติ และราคาขยับขึ้น รวมถึงฟาร์มที่ทําการส่งออกจะมารับซื้อวัวจากเกษตรกรเพิ่มขึ้น ทําให้มีรายได้หมุนเวียนในประเทศอย่างต่อเนื่อง
ในส่วนการแก้ไขปัญหาโคบาลชายแดนใต้เฟสแรกจํานวน 3,000 ตัว ต้องขอให้ดําเนินการตามเงื่อนไขของกรมปศุสัตว์ที่ต้องการให้เกษตรกรได้รับโคที่ถูกต้องตามคุณลักษณะ มีการกักกันโรคอย่างถูกต้อง พร้อมชั่งน้ําหนักโคก่อนส่งถึงมือเกษตรกร หรือหากเกษตรกรต้องการหาซื้อโคด้วยตนเองสามารถทําได้เช่นกัน เนื่องจากพี่น้องเกษตรกรเป็นคนแบกรับต้นทุน ทั้งนี้ ต้องขอความร่วมมือหน่วยงานที่เกี่ยวข้องช่วยส่งเสริมเกษตรกรที่ไม่เข้าเงื่อนไขแต่สนใจเข้าร่วมโครงการ เช่น เกษตรกรที่ไม่มีพื้นที่ของตนเอง เป็นต้น
นอกจากนี้ รมช.ไชยา ขอยืนยันว่า รัฐบาลนี้ไม่มีการนําเข้าหมูเถื่อนจากภายนอกเพิ่มเติม แต่เป็นการปราบปรามสินค้าเกษตรเถื่อนที่ยังคงอยู่ในประเทศ เพื่อช่วยบรรเทาปัญหาสินค้าเกษตรราคาตกต่ํา จึงต้องขอให้ทุกหน่วยงานที่เกี่ยวข้องร่วมกันกวดขันดูแลไม่ให้เกิดกระบวนการค้าสินค้าเกษตรผิดกฎหมายเพิ่มเติมอีก แม้ว่าตอนนี้ราคาหมูจะขยับขึ้นมาเป็น 4 บาท แต่ตนอยากได้ราคาที่เพิ่มขึ้นกว่านี้ ทั้งนี้ เจ้าหน้าที่ที่เกี่ยวข้องกับการนําเข้าสินค้าเถื่อนกําลังอยู่ในการดําเนินการของกรมสอบสวนคดีพิเศษ (DSI) ซึ่งทางกระทรวงเกษตรและสหกรณ์ไม่ขอก้าวก่ายกระบวนการยุติธรรมถึงแม้จะมีข้อสงสัยเช่นกันจึงขอให้ดีเอสไอให้ความกระจ่างให้สังคมรับทราบในเรื่องนี้ด้วย
สุดท้ายนี้ รัฐมนตรีช่วยฯ ไชยา ขอให้กําลังใจและขอต่อสู้ร่วมกับเกษตรกรเพื่อให้มีรายได้ สามารถดํารงชีพอยู่ได้ด้วยลําแข้งของตนเอง วันนี้ในขณะที่ตนกําลังดํารงตําแหน่งรัฐมนตรีช่วย และกํากับดูแลกรมปศุสัตว์  มีความเป็นห่วงเกษตรกรรายย่อย มากกว่านายทุน และเข้าใจหัวอก เพราะตนเองก็เป็นเกษตรกรมาก่อน ยืนยันจะแก้ไขปัญหาต่าง ๆ ให้พี่น้องเกษตรกรมีความเป็นอยู่ที่ดียิ่งขึ้นต่อไป
รัฐบาลไทย-ข่าวทำเนียบรัฐบาล-กรมทางหลวงชนบท สร้างถนนเข้าศูนย์วิจัยโครงการหลวงขุนห้วยแห้ง จังหวัดเชียงใหม่ คืบหน้า 68%
วันพฤหัสบดีที่ 29 กุมภาพันธ์ 2567
กรมทางหลวงชนบท สร้างถนนเข้าศูนย์วิจัยโครงการหลวงขุนห้วยแห้ง จังหวัดเชียงใหม่ คืบหน้า 68%
....
กรมทางหลวงชนบท (ทช.) กระทรวงคมนาคม รายงานการดําเนินโครงการก่อสร้างถนนทางหลวงชนบทสายแยก ทล.1009 - ศูนย์วิจัยโครงการหลวงขุนห้วยแห้ง ตําบลบ้านหลวง อําเภอจอมทอง จังหวัดเชียงใหม่ คืบหน้าไปแล้วกว่า 68% เร็วกว่าแผนที่กําหนดไว้ ขณะนี้อยู่ระหว่างการก่อสร้างในส่วนของงานดิน พื้นทางหินคลุก ผิวทางคอนกรีตเสริมเหล็ก รางระบายน้ํา ติดตั้งป้ายจราจร และหลักนําโค้ง คาดว่าจะก่อสร้างแล้วเสร็จพร้อมเปิดให้ประชาชนสัญจรในปี 2567
ทช. ได้ดําเนินโครงการฯ เพื่อสนับสนุนภารกิจมูลนิธิโครงการหลวง เพิ่มศักยภาพการคมนาคมขนส่งทางการเกษตร ให้การเดินทางมีความสะดวกปลอดภัยมากขึ้น ลดระยะเวลาและค่าใช้จ่ายในการเดินทาง ป้องกันไม่ให้พืชผลทางการเกษตรได้รับความเสียหายจากการขนส่ง เพื่อบรรเทาความเดือดร้อนและยกระดับคุณภาพชีวิตของชุมชน รวมถึงช่วยส่งเสริมการท่องเที่ยวในพื้นที่โครงการหลวงและอุทยานแห่งชาติดอยอินทนนท์ได้อีกทางหนึ่ง เนื่องจากพื้นที่ดังกล่าวเดิมเป็นถนนผิวดินตามธรรมชาติ ช่องทางการจราจรคับแคบ ลักษณะภูมิประเทศเป็นภูเขาสูงชันและเป็นพื้นที่ห่างไกล ส่งผลให้ประชาชนได้รับความเดือดร้อน การเดินทางเป็นไปด้วยความยากลําบาก โดยเฉพาะในช่วงฤดูฝนเกษตรกรไม่สามารถลําเลียงผลผลิตออกสู่ตลาดได้ตามกําหนด ทําให้ประชาชนสูญเสียโอกาสทางการค้า การดําเนินงานแบ่งเป็น 2 สายทาง ประกอบด้วย สายที่ 1 เริ่มต้นโครงการ กม. ที่ 0+000 (บริเวณทางเข้าบ้านหนองหล่ม) - 14+650 (บริเวณขุนห้วยแห้ง) และสายที่ 2 เริ่มต้นโครงการ กม.ที่ 0+002 - 0+500 (บริเวณหน่วยพันธุ์พืชมูลนิธิโครงการหลวง) ระยะทาง 15.148 กิโลเมตร ก่อสร้างเป็นผิวจราจรคอนกรีตเสริมเหล็กขนาด 2 ช่องจราจร ความกว้าง 4 - 6 เมตร ก่อสร้างสะพานคอนกรีตเสริมเหล็ก 1 แห่ง พร้อมติดตั้งอุปกรณ์อํานวยความปลอดภัย เครื่องหมายจราจร และระบบรางระบายน้ําบริเวณสองข้างทาง ใช้งบประมาณ 122.876 ล้านบาท
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ร่วมกิจกรรมส่งเสริมการท่องเที่ยว “เที่ยวใต้สุดใจ” วันที่ ๓ “นราธิวาส”
วันพฤหัสบดีที่ 29 กุมภาพันธ์ 2567
29/02/2567
รัฐมนตรีว่าการกระทรวงยุติธรรม ร่วมกิจกรรมส่งเสริมการท่องเที่ยว “เที่ยวใต้สุดใจ” วันที่ ๓ “นราธิวาส”
รัฐมนตรีว่าการกระทรวงยุติธรรม ร่วมกิจกรรมส่งเสริมการท่องเที่ยว “เที่ยวใต้สุดใจ” วันที่ ๓ “นราธิวาส”
ในวันพฤหัสบดีที่ ๒๙ กุมภาพันธ์ ๒๕๖๗ เวลา ๑๐.๕๐ น. พันตํารวจเอก ทวี สอดส่อง รัฐมนตรีว่าการกระทรวงยุติธรรม ร่วมคณะเดินทางนายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง พร้อมด้วย นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย นายสุริยะ จึงรุ่งเรืองกิจ รัฐมนตรีว่าการกระทรวงคมนาคม นางสาวสุดาวรรณ หวังศุภกิจโกศล รัฐมนตรีว่าการกระทรวงการท่องเที่ยวและกีฬา และนายเสริมศักดิ์ พงษ์พานิช รัฐมนตรีว่าการกระทรวงวัฒนธรรม เพื่อส่งเสริมการท่องเที่ยว จังหวัดชายแดนใต้ “เที่ยวใต้ สุดใจ” เป็นวันที่สามในพื้นที่จังหวัดนราธิวาส
สําหรับกิจกรรมส่งเสริมการท่องเที่ยว “เที่ยวใต้สุดใจ” จังหวัดนราธิวาส รัฐมนตรีว่าการกระทรวงยุติธรรมได้เข้าเยี่ยมชมกิจกรรม “นวัต .. วัฒนธรรม” ภายในแนวคิด Culture, Creative and Innovation และเยี่ยมชมพิพิธภัณฑ์มรดกวัฒนธรรมอิสลามและศูนย์การเรียนรู้ คัมภีร์อัล-กุรอาน ตําบลละหาร อําเภอยี่งอ จังหวัดนราธิวาส จากนั้นประชุมหารือยกระดับการท่องเที่ยวและพัฒนาการท่องเที่ยวในสามจังหวัดชายแดนภาคใต้ ณ ห้องประชุมพิพิธภัณฑ์มรดกวัฒนธรรมอิสลามและศูนย์การเรียนรู้ คัมภีร์อัล-กุรอาน และได้เดินทางกลับถึงท่าอากาศยานทหาร ๒ กองบิน ๖ (บน.๖) ดอนเมือง กรุงเทพฯ
รัฐบาลไทย-ข่าวทำเนียบรัฐบาล-​เลขานุการรัฐมนตรีฯ ไพลิน ร่วมพิธีเปิดงาน AIA Nobel Laureates Luncheon Talk Series
วันพฤหัสบดีที่ 29 กุมภาพันธ์ 2567
29/02/2567
​เลขานุการรัฐมนตรีฯ ไพลิน ร่วมพิธีเปิดงาน AIA Nobel Laureates Luncheon Talk Series
​เลขานุการรัฐมนตรีฯ ไพลิน ร่วมพิธีเปิดงาน AIA Nobel Laureates Luncheon Talk Series
วันที่ 28 กุมภาพันธ์ 2567 ดร.ไพลิน เทียนสุวรรณ เลขานุการรัฐมนตรีว่าการกระทรวงอุตสาหกรรม ได้รับมอบหมาย จากนางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม เข้าร่วมเป็นเกียรติในพิธีเปิดงาน AIA Noble Laureates Luncheon Talk Series พร้อมร่วมรับประทานอาหารกลางวัน และฟังบรรยายพิเศษในหัวข้อเรื่อง "A Financial Approach to Climate Risk" โดยศาสตราจารย์ โรเบิร์ต เอฟ เอนเกิล เจ้าของรางวัลโนเบลสาขาเศรษฐศาตร์ ปี พ.ศ. 2546 ณ ห้องบอลรูม ชั้น 1 โรงแรมสุโขทัย กรุงเทพ ถนนสาทรใต้ เขตสาทร กรุงเทพฯ
ทั้งนี้ การเปลี่ยนแปลงสภาพอากาศถือเป็นอันตรายที่ยิ่งใหญ่ต่อมวลมนุษยชาติ ทั้งภาครัฐและเอกชนต่างหาทางออกเพื่อจัดการกับปัญหานี้ ความเสี่ยงที่จะเกิดจากการเปลี่ยนแปลงทางด้านกายภาพ (Physical Risks) ผลกระทบที่เกิดขึ้นจากนโยบายการเปลี่ยนแปลงเพื่อแก้ปัญหาสภาพภูมิอากาศ (Transition Risks) และการเตรียมความพร้อมในการจัดการหลักทรัพย์ ธนาคาร การประกันภัย และข้อกําหนดต่าง ๆ รวมไปถึงความตกลงปารีส (Paris Agreement) ในเรื่องการลดการปล่อยก๊าซเรือนกระจกสุทธิเป็นศูนย์ (Net Zero) ที่ยังถือเป็นแนวทางใหม่ที่มีทั้งข้อดีและข้อด้อย ซึ่งองค์กรต่างๆ ต้องศึกษาเพื่อหาความร่วมมือในการจัดการกับปัญหาสภาพอากาศที่มีผลกระทบต่อเศรษฐกิจ "ศาสตราจารย์ โรเบิร์ต เอฟ เอนเกิล" กล่าว
รัฐบาลไทย-ข่าวทำเนียบรัฐบาล-ศรส. พม. เข้าช่วยเด็กชายเมียนมา 16 ปี ตกเป็นเหยื่อค้ามนุษย์ ย่านสีลม พร้อมส่งนักบริบาลดูแลคุณยายอยู่เพียงลำพัง ไม่ยอมย้ายไปอยู่กับญาติ ที่ จ.สุพรรณบุรี
วันพฤหัสบดีที่ 29 กุมภาพันธ์ 2567
ศรส. พม. เข้าช่วยเด็กชายเมียนมา 16 ปี ตกเป็นเหยื่อค้ามนุษย์ ย่านสีลม พร้อมส่งนักบริบาลดูแลคุณยายอยู่เพียงลําพัง ไม่ยอมย้ายไปอยู่กับญาติ ที่ จ.สุพรรณบุรี
ศรส. พม. เข้าช่วยเด็กชายเมียนมา 16 ปี ตกเป็นเหยื่อค้ามนุษย์ ย่านสีลม พร้อมส่งนักบริบาลดูแลคุณยายอยู่เพียงลําพัง ไม่ยอมย้ายไปอยู่กับญาติ ที่ จ.สุพรรณบุรี
วันที่ 28 กุมภาพันธ์ 2567 นางสาวซาราห์ บินเย๊าะ รองปลัดกระทรวงการพัฒนาสังคมและความมั่นคงของมนุษย์ในฐานะประธานคณะทํางานขับเคลื่อนศูนย์เร่งรัดจัดการสวัสดิภาพประชาชน หรือ ศรส. กระทรวง พม. เปิดเผยถึงกรณีการช่วยเหลือเด็กชาย สัญชาติเมียนมา ตกเป็นผู้เสียหายจากการค้ามนุษย์ หลังจากได้รับแจ้งจากเจ้าหน้าที่ตํารวจ สน.บางรัก ผ่าน สายด่วน พม. 1300 เมื่อวานนี้ (27 ก.พ. 67) ว่า ศรส. ได้ส่งทีมปฏิบัติการเคลื่อนที่เร็ว ลงพื้นที่ตรวจสอบข้อเท็จจริง พบว่า เด็กชายดังกล่าว อายุ 16 ปี ไม่ได้เรียนต่อ เนื่องจากครอบครัวมีฐานะยากจน อาศัยอยู่กับแม่ ในเขตพระโขนง กรุงเทพฯ ส่วนพ่ออาศัยอยู่ในประเทศเมียนมา ซึ่งเด็กได้ถูกชักชวนให้มาทํางานเป็นพนักงานเอนเตอร์เทนที่ย่านสีลม และรับงานผ่านผู้จัดการร้าน ทั้งนี้ เจ้าหน้าที่ตํารวจสายสืบได้ทําการล่อซื้อบริการทางเพศ ผ่านทางผู้จัดการร้าน จากนั้น ทีมปฎิบัติการเคลื่อนที่เร็ว ศรส. ได้ร่วมสอบคัดแยกผู้เสียหายจากการค้ามนุษย์ พบว่า เด็กชายดังกล่าวเป็นผู้เสียหายจากการค้ามนุษย์ และมีการลงบันทึกประจําวันไว้เป็นหลักฐาน พร้อมพาตัวเข้ารับการคุ้มครองสวัสดิภาพในสถานรองรับของกระทรวง พม. เรียบร้อยแล้ว อีกทั้งจะช่วยติดตามเรื่องคดีความและให้ความช่วยเหลือคุ้มครองเด็กในด้านต่างๆ ต่อไป
นางสาวซาราห์ กล่าวเพิ่มเติมว่า สําหรับการโพสต์ในสื่อสังคมออนไลน์ กรณีคุณยายอาศัยอยู่ลําพังไร้ลูกหลาน ที่ จ.สุพรรณบุรี นั้น เมื่อวานนี้ (27 ก.พ. 67) ศรส. จ.สุพรรณบุรี และทีม พม.หนึ่งเดียว จ.สุพรรณบุรี ร่วมกับนายอําเภอศรีประจันต์ ผู้นําท้องถิ่นและหน่วยงานที่เกี่ยวข้อง ได้ลงพื้นที่เยี่ยมคุณยาย อายุ 89 ปี อาศัยอยู่ใน อ.ศรีประจันต์ เริ่มมีอาการหูตึง และมีสายตาเลือนลาง เดิมเคยอาศัยอยู่กับน้องชายซึ่งได้เสียชีวิตแล้วเมื่อ 5 - 6 ปีที่ผ่านมา ปัจจุบันจึงอาศัยอยู่เพียงลําพังคนเดียว เนื่องจากคุณยายไม่ยอมย้ายออกไปอยู่กับหลานๆ ซึ่งบ้านอยู่ใกล้ๆ กัน ทําให้ต้องแวะเวียนมาดูแลที่บ้านและคอยจัดหาอาหารมาส่งให้ทุกวันๆ ละ 3 เวลา ทั้งนี้ เบื้องต้น ศรส. จ.สุพรรณบุรี ได้มอบถุงยังชีพเครื่องอุปโภคบริโภคที่จําเป็น พร้อมพูดคุยแนะนําสิทธิสวัสดิการสังคมด้านผู้สูงอายุ และประสานอาสาสมัครพัฒนาสังคมและความมั่นคงของมนุษย์ (อพม.) และหน่วยงานที่เกี่ยวข้องในพื้นที่ ช่วยเฝ้าติดตามดูแลคุณยายเป็นระยะๆ อย่างต่อเนื่อง อาทิ การทําความสะอาดบ้าน และการดูแลเรื่องสุขอนามัย โดยมีนักบริบาลประจําท้องถิ่น ที่ให้บริการกับประชาชนกลุ่มเปราะบางในพื้นที่ นอกจากนี้ นายอําเภอศรีประจันต์และญาติๆ ได้พูดคุยทําความเข้าใจเกี่ยวกับข้อเท็จจริงของคุณยายกับบุคคลที่โพสต์ข้อมูลเรียบร้อยแล้ว และหลานๆ จะพยายามเกลี้ยกล่อมให้คุณยายไปอาศัยอยู่ด้วยกัน เพื่อความปลอดภัยและจะได้สามารถดูแลได้เต็มที่
#ช่วย24ชั่วโมง #พม24ชม #ข่าวพม #esshelpme #วราวุธรับฟังทําจริง #พมพอใจให้ทุกวัยพึงพอใจในพม #พมหนึ่งเดียว #ศรส
รัฐบาลไทย-ข่าวทำเนียบรัฐบาล-​“ดร. นลินี ทวีสิน” พบทูตเวียดนาม ย้ำเดินหน้าความสัมพันธ์แบบ Win – Win  มุ่งสู่เป้าหมายการค้าร่วมกันที่ 25,000 ล้านดอลลาร์สหรัฐ ในปี 2568
วันพฤหัสบดีที่ 29 กุมภาพันธ์ 2567
29/02/2567
​“ดร. นลินี ทวีสิน” พบทูตเวียดนาม ย้ําเดินหน้าความสัมพันธ์แบบ Win – Win  มุ่งสู่เป้าหมายการค้าร่วมกันที่ 25,000 ล้านดอลลาร์สหรัฐ ในปี 2568
​“ดร. นลินี ทวีสิน” พบทูตเวียดนาม ย้ําเดินหน้าความสัมพันธ์แบบ Win – Win  มุ่งสู่เป้าหมายการค้าร่วมกันที่ 25,000 ล้านดอลลาร์สหรัฐ ในปี 2568
วันที่ 29 กุมภาพันธ์ 2567 ดร. นลินี ทวีสิน พบทูตเวียดนาม เน้นย้ําความสําคัญของการพัฒนาความร่วมมือบนพื้นฐานที่เป็นประโยชน์ร่วมของสองฝ่าย หรือ Win-Win ชี้ไทยและเวียดนามมีโอกาสในการส่งเสริมความร่วมมือในอีกหลายมิติ มุ่งบรรลุเป้าหมายการค้าร่วมกันที่ 25,000 ล้านดอลลาร์สหรัฐ ในปี 2568
ดร. นลินี ทวีสิน ผู้แทนการค้าไทย เปิดเผยภายหลังจากการหารือร่วมกับนายฟาน จี๊ ทัญ เอกอัครราชทูตเวียดนามประจําประเทศไทย ว่า ท่านทูตได้เข้าพบเพื่ออําลาในโอกาสพ้นจากหน้าที่ โดยตนและท่านทูตได้เห็นพ้องว่าไทยและเวียดนามต่างเป็นประเทศคู่ค้าที่มีความสําคัญต่อกัน โดยเวียดนามเป็นคู่ค้าอันดับ 8 ของไทยในโลก และอันดับที่ 2 ของไทยในอาเซียน โดยการค้าสองฝ่ายกลับมาขยายตัวสูง ซึ่งมีส่วนสําคัญมาจากการนําเข้าของไทยจากเวียดนามที่ขยายตัวเพิ่มขึ้นอย่างมาก ทั้งสินค้าประเภทวัตถุดิบ (น้ํามันดิบ เคมีภัณฑ์) สินค้าขั้นกลาง (เครื่องจักรกลและส่วนประกอบ) ตลอดจนสินค้าสําเร็จรูป (เครื่องใช้ไฟฟ้า รถจักรยานยนต์) นอกจากนี้ เวียดนามยังเป็นประเทศที่ผู้ประกอบการไทยให้ความสนใจเข้าไปลงทุน โดยในปัจจุบัน มีบริษัทไทยกว่า 700 บริษัท ที่เข้าไปลงทุนในเวียดนาม เนื่องจากความพร้อมด้านโครงสร้างพื้นฐาน ค่าแรงราคาถูก และแรงงานมีทักษะสูง ตนและท่านทูตจึงเชื่อว่าการบรรลุเป้าหมายการค้าร่วมที่ 25,000 ล้านดอลลาร์สหรัฐ ในปี 2568 เป็นไปได้
ดร. นลินี ให้ข้อมูลเพิ่มเติมว่า ตนและท่านทูตเวียดนามยังเห็นว่าไทยและเวียดนามควรเร่งดําเนินการร่วมกันในการขยายมูลค่าการค้าเพิ่มเติม ผ่านการลดอุปสรรคทางการค้าต่าง ๆ รวมถึงควรพิจารณาหาสาขาความร่วมมือใหม่ ๆ เช่น การเกษตร พลังงาน รวมถึงรถยนต์ไฟฟ้า โดยการดําเนินนโยบายของทั้งสองประเทศควรเป็นแน่ในที่ส่งเสริมไม่ใช่แข่งขันกัน นอกจากนี้ เวียดนามยังขอให้ไทยเปิดสาขาเพิ่มเติมสําหรับแรงงานเวียดนาม นอกเหนือจากประมงและการก่อสร้าง ผู้แทนการค้าไทย กล่าวทิ้งท้าย
รัฐบาลไทย-ข่าวทำเนียบรัฐบาล-กระทรวงเกษตรฯ จัดประชุมสรรหาปราชญ์เกษตรของแผ่นดิน ประจำปี พ.ศ. 2567 และพิจารณาแต่งตั้งปราชญ์เกษตรของแผ่นดิน ประจำปี พ.ศ. 2567
วันพฤหัสบดีที่ 29 กุมภาพันธ์ 2567
กระทรวงเกษตรฯ จัดประชุมสรรหาปราชญ์เกษตรของแผ่นดิน ประจําปี พ.ศ. 2567 และพิจารณาแต่งตั้งปราชญ์เกษตรของแผ่นดิน ประจําปี พ.ศ. 2567
กระทรวงเกษตรฯ จัดประชุมสรรหาปราชญ์เกษตรของแผ่นดิน ประจําปี พ.ศ. 2567 และพิจารณาแต่งตั้งปราชญ์เกษตรของแผ่นดิน ประจําปี พ.ศ. 2567
นายนวนิตย์ พลเคน รองปลัดกระทรวงเกษตรและสหกรณ์ เป็นประธานการประชุมคณะกรรมการส่งเสริมปราชญ์เกษตรของแผ่นดินครั้งที่ 1/2567 ณ ห้องประชุม 134 - 135 กระทรวงเกษตรและสหกรณ์ เพื่อรับทราบกระบวนการสรรหาบุคคลเพื่อเสนอชื่อให้ได้รับการแต่งตั้งเป็นปราชญ์เกษตรของแผ่นดิน ประจําปี พ.ศ. 2567และพิจารณาแต่งตั้งปราชญ์เกษตรของแผ่นดิน ประจําปี พ.ศ. 2567 ใน 3 สาขา ได้แก่
1.สาขาเศรษฐกิจพอเพียง
2.สาขาดีเด่น
3.สาขาผู้นําชุมชนและเครือข่าย
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯเน้นย้ำตั้งใจทำ Digital Wallet เพื่อช่วยเหลือประชาชน กระตุ้นเศรษฐกิจ ต้องปราศจากคอร์รัปชัน โปร่งใส และต่อยอดเป็นการพัฒนาโครงสร้างการเงิน เพื่อประเทศ และประชาชน
วันศุกร์ที่ 16 กุมภาพันธ์ 2567
16/02/2567
โฆษกรัฐบาลเผย นายกฯเน้นย้ําตั้งใจทํา Digital Wallet เพื่อช่วยเหลือประชาชน กระตุ้นเศรษฐกิจ ต้องปราศจากคอร์รัปชัน โปร่งใส และต่อยอดเป็นการพัฒนาโครงสร้างการเงิน เพื่อประเทศ และประชาชน
โฆษกรัฐบาลเผย นายกฯเน้นย้ําตั้งใจทํา Digital Wallet เพื่อช่วยเหลือประชาชน กระตุ้นเศรษฐกิจ ต้องปราศจากคอร์รัปชัน โปร่งใส และต่อยอดเป็นการพัฒนาโครงสร้างการเงิน เพื่อประเทศ และประชาชน
วันนี้ (16 กุมภาพันธ์ 2567) นายชัย วัชรงค์ โฆษกประจําสํานักนายกรัฐมนตรีเปิดเผยถึงการประชุมคณะกรรมการนโยบายโครงการเติมเงิน 10,000 บาท ผ่าน Digital Wallet ครั้งที่ 1/2567 เมื่อวันพฤหัสบดีที่ 15 กุมภาพันธ์ 2567 นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ได้เปิดโอกาสให้ทุกหน่วยงานในที่ประชุมได้แลกเปลี่ยนความคิดเห็น โดยนายกรัฐมนตรีรับฟังและให้โอกาสแสดงความคิดเห็นอย่างเต็มที่
โดยได้กล่าวว่า นายกรัฐมนตรีรับฟังทุกความคิดเห็นเพื่อต้องการให้นโยบายโครงการเติมเงิน 10,000 บาท ผ่าน Digital Wallet มีข้อสรุปที่ดีที่สุด โปร่งใส เหมาะสม ได้ประโยชน์กับประเทศชาติและประชาชนมากที่สุด
ซึ่งในที่ประชุมได้มีการแสดงความคิดเห็น แลกเปลี่ยนความคิดเห็นอย่างกว้างขวาง หลายส่วนระบุว่าเศรษฐกิจไทยยังไม่ฟื้นตัว ตัวเลขทางเศรษฐกิจชี้ว่ายังไม่กลับมาเติบโตเท่าช่วงก่อนโควิด หรือการฟื้นตัวของแต่ละกลุ่มไม่เท่ากัน ประชาชนมีรายจ่ายจากหนี้สินทําให้ไม่มีรายได้เหลือเพียงพอซื้อสินค้า ในมุมมองของผู้ขายไม่มีเม็ดเงินให้นํามาขยายกิจการ หรือพัฒนาสินค้า SME ไม่เติบโตเท่าที่ควร หากเป็นเช่นนี้ต่อไปจะทําให้เกิดปัญหาระยะยาว การแก้ปัญหาในช่วงเวลาที่ผ่านมาด้วยการเยียวยา ไม่ใช่วิธีที่แก้ปัญหาได้ รัฐบาลจึงควรหาวิธีใหม่ โดยมีการระบุว่า เงินอัดฉีดเข้าระบบจึงเปรียบเสมือนการช่วยชีวิตประชาชน เพื่อให้ต่อยอด ให้ฟื้นตัวในการดํารงชีวิต มีวิถีชีวิตที่ดีขึ้น ทั้งนี้ นอกจากโครงการ Digital Wallet รัฐบาลยืนยันที่จะดําเนินนโยบายด้านอื่นๆ ควบคู่กันไป ทั้งการเพิ่มความสามารถประชาชน ลดรายจ่าย เพิ่มรายได้ พักหนี้ ช่วยดูแลด้านหนี้ รวมทั้งแสวงหา สนับสนุนการลงทุนจากบริษัทต่างชาติ ส่งเสริมการท่องเที่ยว สนับสนุนการใช้จ่าย
ซึ่งในส่วนของการพัฒนาด้านดิจิทัลหลายส่วนงานมองว่า จะเป็นโอกาสให้ไทยได้พัฒนาโครงสร้างการเงิน เสริมสร้างรากฐานเศรษฐกิจดิจิทัล โดยประชาชนไทยจะได้เรียนรู้การใช้งานเทคโนโลยี ดิจิทัล ต่อยอดจากโครงสร้างเดิมที่มีมา
ในที่ประชุมจึงได้มีมติให้ทุกส่วนศึกษา พิจารณา ถึงข้อห่วงกังวลที่เกิดขึ้น และนํามาหารือกันอีกครั้ง เพื่อให้การดําเนินนโยบายนี้เป็นไปอย่างได้ประโยชน์สูงสุด และโปร่งใสที่สุด
โดยนายกรัฐมนตรีเน้นย้ําว่า ตลอดเวลาลงพื้นที่อย่างหนักเห็นแววตาประชาชน ต้องการช่วยเหลือให้วิถีชีวิตประชาชนดีขึ้น โดยอีกประเด็นสําคัญคือต้องการให้ดําเนินนโยบายนี้อย่างเปิดเผย โปร่งใส สง่างาม ไม่ต้องการให้มีข้อกังวลใจว่าเป็นนโยบายที่เอื้อไปสู่การทุจริต และต้องการให้เป็นโอกาสของไทยในการเรียนรู้ เท่าทันที่จะใช้เทคโนโลยีดิจิทัลเพิ่มขีดความสามารถการแข่งขัน
รัฐบาลไทย-ข่าวทำเนียบรัฐบาล-รมว.ยุติธรรม ให้การต้อนรับคณะครู และนักเรียนจากโรงเรียนประทีปวิทยา อำเภอเมือง จังหวัดยะลา เพื่อศึกษาดูงานกระทรวงยุติธรรม
วันศุกร์ที่ 16 กุมภาพันธ์ 2567
16/02/2567
รมว.ยุติธรรม ให้การต้อนรับคณะครู และนักเรียนจากโรงเรียนประทีปวิทยา อําเภอเมือง จังหวัดยะลา เพื่อศึกษาดูงานกระทรวงยุติธรรม
รมว.ยุติธรรม ให้การต้อนรับคณะครู และนักเรียนจากโรงเรียนประทีปวิทยา อําเภอเมือง จังหวัดยะลา เพื่อศึกษาดูงานกระทรวงยุติธรรม
ในวันพฤหัสบดีที่ ๑๕ กุมภาพันธ์ ๒๕๖๗ เวลา ๑๕.๐๐ น. พันตํารวจเอก ทวี สอดส่อง รัฐมนตรีว่าการกระทรวงยุติธรรม ให้การต้อนรับคณะครู และนักเรียนจากโรงเรียนประทีปวิทยา อําเภอเมือง จังหวัดยะลา เพื่อเข้าศึกษาดูงานกระทรวงยุติธรรม โอกาสนี้ นายมนินธ์ สุทธิวัฒนานิติ ผู้อํานวยการกองยุทธศาสตร์และแผนงาน สํานักงานปลัดกระทรวงยุติธรรม พร้อมทั้งผู้แทนจากกรมคุ้มครองสิทธิและเสรีภาพ และกรมพินิจและคุ้มครองเด็กและเยาวชน ร่วมเป็นวิทยากรให้ความรู้เบื้องต้นเกี่ยวกับภารกิจที่สําคัญของกระทรวงยุติธรรมในการช่วยเหลือประชาชน พร้อมทั้งจัดกิจกรรมเล่มเกมให้กับนักเรียนอีกด้วย ณ ห้องประชุม ๑๐-๐๑ อาคารกระทรวงยุติธรรม
รัฐบาลไทย-ข่าวทำเนียบรัฐบาล-นาย Jonathan Dale Kings (โจนาธาน  เดล  คิงส์) ออท.นิวซีแลนด์/ไทย
วันศุกร์ที่ 16 กุมภาพันธ์ 2567
นาย Jonathan Dale Kings (โจนาธาน  เดล  คิงส์) ออท.นิวซีแลนด์/ไทย
โดย รมว.กห. และ ออท.นิวซีแลนด์/ไทย มีความยินดีที่ไทยและนิวซีแลนด์มีความสัมพันธ์อันใกล้ชิดและความร่วมมืออันดีระหว่างกันมาเป็นระยะเวลานาน โดยเฉพาะความร่วมมือระหว่าง กห. - กห.นิวซีแลนด์
รวมทั้งยินดีที่จะเสริมสร้างความร่วมมือระหว่างกันต่อไป ทั้งในด้านการสนับสนุนที่นั่งศึกษา การประชุมระดับทวิภาคีและพหุภาคี รวมทั้งการจัดทําแผนความร่วมมือระหว่างกัน
รัฐบาลไทย-ข่าวทำเนียบรัฐบาล-กรมทางหลวงชนบท ตัดถนนใหม่สาย ง2 ผังเมืองรวมเมืองร้อยเอ็ด คืบหน้ากว่า 11% เพิ่มขีดความสามารถการคมนาคมพื้นที่ภาคตะวันออกเฉียงเหนือ รองรับการขยายตัวของเมืองในอนาคต บรรเทาการจราจรติดขั
วันศุกร์ที่ 16 กุมภาพันธ์ 2567
กรมทางหลวงชนบท ตัดถนนใหม่สาย ง2 ผังเมืองรวมเมืองร้อยเอ็ด คืบหน้ากว่า 11% เพิ่มขีดความสามารถการคมนาคมพื้นที่ภาคตะวันออกเฉียงเหนือ รองรับการขยายตัวของเมืองในอนาคต บรรเทาการจราจรติดขั
....
กรมทางหลวงชนบท (ทช.) กระทรวงคมนาคม รายงานการดําเนินโครงการก่อสร้างถนนสาย ง2 ผังเมืองรวมเมืองร้อยเอ็ด จังหวัดร้อยเอ็ด ปัจจุบันมีความคืบหน้ากว่าร้อยละ 11 ขณะนี้อยู่ระหว่างการก่อสร้างกําแพงกันดิน งานวางท่อระบายน้ํา และงานทรายถมคันทาง คาดว่าจะก่อสร้างเสร็จสมบูรณ์ พร้อมเปิดให้ประชาชนสามารถใช้สัญจรได้ในปี 2568
ทช. ได้ดําเนินการก่อสร้างถนนสาย ง2 ผังเมืองรวมเมืองร้อยเอ็ด จังหวัดร้อยเอ็ด ช่วง กม. ที่ 0+000 - 3+810 เพื่อพัฒนาเมืองและแก้ไขปัญหาโครงสร้างพื้นฐานด้านคมนาคมในชุมชนเมืองได้อย่างเต็มประสิทธิภาพ โดยมีจุดเริ่มโครงการฯ บริเวณ ทล.23 (ร้อยเอ็ด - เสลภูมิ) ช่วง กม. ที่ 3+810 ถึงจุดสิ้นสุดบริเวณ ทล.23 (ร้อยเอ็ด - มหาสารคราม) ช่วง กม. ที่ 11+193 ระยะทาง 7.383 กิโลเมตร ซึ่งเป็นถนนตัดใหม่ โดยก่อสร้างเป็นถนนแบบคอนกรีตเสริมเหล็ก ขนาด 4 ช่องจราจร ผิวจราจรกว้างช่องละ 3.5 เมตร มีเกาะกลางเป็นแบบกําแพงคอนกรีตแบ่งทิศทางจราจร/เกาะกลางแบบทาสีตีเส้น ก่อสร้างระบบระบายน้ํา ติดตั้งไฟฟ้าแสงสว่าง เครื่องหมายจราจร และสิ่งอํานวยความสะดวก ใช้งบประมาณ 569.700 ล้านบาท ทั้งนี้ เมื่อก่อสร้างแล้วเสร็จจะเป็นการเชื่อมโยงโครงข่ายทางถนนให้สมบูรณ์ เพิ่มขีดความสามารถในการคมนาคมขนส่งในพื้นที่จังหวัดร้อยเอ็ด และจังหวัดใกล้เคียง บรรเทาการจราจรติดขัดในเขตเมือง ลดระยะเวลาในการเดินทาง รองรับปริมาณการจราจรในอนาคตให้ประชาชนเดินทางได้อย่างสะดวกปลอดภัยมากขึ้น
รัฐบาลไทย-ข่าวทำเนียบรัฐบาล-“กยศ. เปิดปรับโครงสร้างหนี้วันแรก มีผู้กู้ยืมเข้ามาทำสัญญากว่า 1,000 ราย ยืนยันเมื่อทำสัญญาปรับโครงสร้างหนี้แล้วผู้ค้ำประกันหลุดพ้นจากความรับผิด”
วันศุกร์ที่ 16 กุมภาพันธ์ 2567
16/02/2567
“กยศ. เปิดปรับโครงสร้างหนี้วันแรก มีผู้กู้ยืมเข้ามาทําสัญญากว่า 1,000 ราย ยืนยันเมื่อทําสัญญาปรับโครงสร้างหนี้แล้วผู้ค้ําประกันหลุดพ้นจากความรับผิด”
กยศ.เปิดให้ผู้กู้ยืมเข้ามาทําสัญญาปรับโครงสร้างหนี้ เมื่อวันที่ 15 ก.พ.2567 เป็นวันแรก มีผู้กู้ยืมเข้ามาทําสัญญากว่า 1,000 ราย ปลดภาระผู้ค้ําประกันหลังจากทําสัญญาปรับโครงสร้างหนี้ทันที
กองทุนเงินให้กู้ยืมเพื่อการศึกษา (กยศ.) เปิดให้ผู้กู้ยืมเข้ามาทําสัญญาปรับโครงสร้างหนี้ เมื่อวันที่ 15 กุมภาพันธ์ 2567 เป็นวันแรก มีผู้กู้ยืมเข้ามาทําสัญญากว่า 1,000 ราย ปลดภาระผู้ค้ําประกันหลังจากทําสัญญาปรับโครงสร้างหนี้ทันที ผู้กู้ยืมสามารถลงทะเบียนนัดหมายวันเข้าทําสัญญาล่วงหน้าทางเว็บไซต์ กยศ. และกองทุนฯจะทยอยทําสัญญาปรับโครงสร้างหนี้ให้กับผู้กู้ยืมจังหวัดต่าง ๆ ทั่วประเทศต่อไป
นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา (กยศ.) ได้เปิดเผยว่า “เมื่อวันที่ 15 กุมภาพันธ์ 2567 กองทุนฯได้เปิดให้ผู้กู้ยืมที่ลงทะเบียนนัดหมายเข้าทําสัญญาปรับโครงสร้างหนี้เป็นวันแรก โดยมีผู้กู้ยืมเข้ามาทําสัญญากว่า 1,000 ราย สําหรับผู้กู้ยืมที่มีสิทธิ์เข้าทําสัญญาปรับโครงสร้างหนี้ได้แก่ ลูกหนี้ทุกกลุ่ม โดยกําหนดเงื่อนไขให้ผู้กู้ยืมผ่อนชําระเงินคืนกองทุนฯเป็นรายเดือนในอัตราเท่ากันทุกเดือนให้เสร็จสิ้นภายใน 15 ปี และในการชําระเงินงวดสุดท้ายผู้กู้ยืมต้องมีอายุไม่เกิน 65 ปีบริบูรณ์ ให้ส่วนลดเบี้ยปรับ 100% เมื่อชําระหนี้เสร็จสิ้น และผู้ค้ําประกันหลุดพ้นความรับผิดหลังจากทําสัญญาปรับโครงสร้างหนี้
ทั้งนี้ ผู้กู้ยืมสามารถลงทะเบียนนัดหมายเข้าทําสัญญาปรับโครงสร้างหนี้ได้ ทางเว็บไซต์ www.studentloan.or.th โดยจะเปิดให้เข้ามาทําสัญญาทุกวันไม่เว้นวันหยุด เวลา 09.00 - 20.00 น. และกองทุนฯจะเปิดโอกาสให้ผู้กู้ยืมตามจังหวัดต่าง ๆ ทั่วประเทศได้ทําสัญญาปรับโครงสร้างหนี้ต่อไป ซึ่งการปรับโครงสร้างหนี้ดังกล่าวจะส่งผลให้ผู้กู้สามารถกลับมาชําระหนี้ได้ตามปกติ ปลดภาระผู้ค้ําประกัน รวมถึงลดกระบวนการดําเนินคดี/บังคับคดี ซึ่งคาดว่าจะมีเงินกลับเข้ามาที่กองทุนฯอย่างต่อเนื่อง และทําให้มีเงินหมุนเวียนเพื่อส่งต่อโอกาสทางการศึกษาให้แก่นักเรียน นักศึกษา รุ่นน้องต่อไป” ผู้จัดการกองทุนฯกล่าวในที่สุด
รัฐบาลไทย-ข่าวทำเนียบรัฐบาล-“นายกฯ เศรษฐา” เยี่ยม ทส. รับฟังสถานการณ์ฝุ่น PM2.5 สั่งทุกฝ่ายเร่งแก้ไขปัญหาฝุ่น พร้อมนำเชียงใหม่ Model มาปรับใช้ในทุกจังหวัด
วันศุกร์ที่ 16 กุมภาพันธ์ 2567
“นายกฯ เศรษฐา” เยี่ยม ทส. รับฟังสถานการณ์ฝุ่น PM2.5 สั่งทุกฝ่ายเร่งแก้ไขปัญหาฝุ่น พร้อมนําเชียงใหม่ Model มาปรับใช้ในทุกจังหวัด
“นายกฯ เศรษฐา” เยี่ยม ทส. ครั้งแรก รับฟังสถานการณ์ฝุ่น PM2.5 ศูนย์ข้อมูลคุณภาพอากาศ สั่งทุกฝ่ายเร่งแก้ไขปัญหาฝุ่น พร้อมนําเชียงใหม่ Model มาปรับใช้ในทุกจังหวัด
วันที่ 15 กุมภาพันธ์ 2567 เวลา 11.00 น. นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม (ปกท.ทส.) พร้อมด้วย ร.อ.รชฏ พิสิษฐบรรณกร ผู้ช่วยรัฐมนตรีประจํากระทรวงฯ ให้การต้อนรับ นายเศรษฐา ทวีสิน นายกรัฐมนตรี และรัฐมนตรีว่าการกระทรวงการคลัง ในโอกาสเดินทางมาเยี่ยมกระทรวงทรัพยากรธรรมชาติและสิ่งแวดล้อม (ทส.) เป็นครั้งแรก เพื่อรับฟังข้อมูลสถานการณ์ฝุ่น PM2.5 ของประเทศไทย จากคณะผู้บริหารและเจ้าหน้าที่กรมควบคุมมลพิษ ณ ศูนย์ข้อมูลคุณภาพอากาศ (Air Quality Data Center) ชั้น 7 กระทรวงทรัพยากรธรรมชาติและสิ่งแวดล้อม
นายกรัฐมนตรี กล่าวว่า วันนี้ เดินทางมากระทรวงทรัพยากรธรรมชาติและสิ่งแวดล้อม เป็นครั้งแรก เนื่องจากเรื่องฝุ่น PM2.5 เป็นปัญหาใหญ่ ซึ่งกระทรวงฯ มีข้อมูลที่ดีออกมาแล้ว ว่าตรงไหนที่เป็น Hotspot จริง ๆ จะต้องมีการสั่งการที่ชัดเจนต่อไปว่า ขั้นตอนถัดไปจะเป็นอย่างไร พร้อมทั้งจะต้องมีการประสานงานกับทางประเทศกัมพูชา ลาว และเมียนมาด้วย ทั้งนี้ ทุกฝ่ายจะต้องพูดคุยและประสานงานร่วมกัน โดยจะนําโมเดลการแก้ไขปัญหาฝุ่น PM2.5 ในพื้นที่จังหวัดเชียงใหม่มาปรับใช้กับพื้นที่ทุกจังหวัดต่อไป ซึ่งการแก้ไขปัญหาในระยะสั้น กรุงเทพมหานคร ได้ขอความร่วมมือให้ประชาชน work from home รวมถึงหน่วยราชการต่าง ๆ ก็มีอํานาจในการบริหารจัดการอย่างเต็มที่ การหยุดระงับการก่อสร้างก็เป็นอีกหนึ่งเรื่องที่สามารถสั่งให้มีการหยุดชั่วคราวได้ ทั้งนี้ 25% ของปัญหาฝุ่น PM2.5 มาจากไอเสียรถยนต์ที่สามารถควบคุมได้ จึงต้องไปควบคุมที่ต้นเหตุมากกว่านั้น คือ การเผาวัชพืชที่มาจากจังหวัดต่าง ๆ ส่วนในระยะยาว จะต้องมีการหารือกันต่อไป ทั้งการจํากัดรถยนต์ที่มีไอเสีย มาตรการสนับสนุนการใช้รถ EV เป็นต้น
สําหรับ ในส่วนของกระทรวงทรัพยากรธรรมชาติและสิ่งแวดล้อม ได้ขานรับนโยบายโดยออกประกาศกระทรวงทรัพยากรธรรมชาติและสิ่งแวดล้อม ให้ข้าราชการและเจ้าหน้าที่ปฏิบัติงาน ณ สถานที่พัก (Work From Home) 25% กรณีสถานการณ์ฝุ่นละอองขนาดเล็ก (PM2.5) อยู่ในระดับที่อาจจะส่งผลกระทบต่อสุขภาพ อีกทั้ง เพิ่มรายละเอียดและผู้ประสานงานในแผนภาพแสดงจุดความร้อนสถานการณ์ภาพรวมทั่วประเทศ (heat map) เพื่อใช้ในการประสานงานและแก้ไขปัญหาได้ทันท่วงที
รัฐบาลไทย-ข่าวทำเนียบรัฐบาล-การตรวจราชการ จังหวัดนครพนม จังหวัดสกลนคร และจังหวัดอุดรธานี ของนายเศรษฐา  ทวีสิน นายกรัฐมนตรีและรัฐมนตรีว่าการกระทรวงการคลัง
วันศุกร์ที่ 16 กุมภาพันธ์ 2567
การตรวจราชการ จังหวัดนครพนม จังหวัดสกลนคร และจังหวัดอุดรธานี ของนายเศรษฐา  ทวีสิน นายกรัฐมนตรีและรัฐมนตรีว่าการกระทรวงการคลัง
ระหว่างวันที่ 17 – 19 กุมภาพันธ์ 2567
การตรวจราชการ จังหวัดนครพนม จังหวัดสกลนคร และจังหวัดอุดรธานี
ของนายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง
วันที่ 17 – 19 กุมภาพันธ์ 2567
รัฐบาลไทย-ข่าวทำเนียบรัฐบาล-นายกฯ ปาฐกถา “พลิกเศรษฐกิจไทย ก้าวต่อไปอย่างยั่งยืน” ย้ำไทยมีศักยภาพดึงดูดนักลงทุน โดยรัฐบาลพร้อมดึงศักยภาพของไทย หวังให้เป็นจุดหมายปลายทางของนักท่องเที่ยว
วันศุกร์ที่ 16 กุมภาพันธ์ 2567
นายกฯ ปาฐกถา “พลิกเศรษฐกิจไทย ก้าวต่อไปอย่างยั่งยืน” ย้ําไทยมีศักยภาพดึงดูดนักลงทุน โดยรัฐบาลพร้อมดึงศักยภาพของไทย หวังให้เป็นจุดหมายปลายทางของนักท่องเที่ยว
.....
นายกฯ ปาฐกถา “พลิกเศรษฐกิจไทย ก้าวต่อไปอย่างยั่งยืน” ย้ําไทยมีศักยภาพดึงดูดนักลงทุน โดยรัฐบาลพร้อมดึงศักยภาพของไทย หวังให้เป็นจุดหมายปลายทางของนักท่องเที่ยว
.
สรุปสาระสําคัญจากปาฐกถาฯ:
- การฟื้นตัวของเศรษฐกิจไทย: ในระยะหลังสถานการณ์โควิดคลี่คลาย เกิดช่องว่างระหว่างคนรวยกับคนจนมากขึ้น ซึ่งแม้จะเป็นปัญหาที่สะสมมานาน แต่ทุกภาคส่วนต้องร่วมกันแก้ไขอย่างเต็มที่
- ปัญหาหนี้สิน ปัญหายาเสพติด ปัญหาค่าแรง รวมถึงปัญหาราคาพืชผลทางการเกษตร: รัฐบาลมีการแก้ไขปัญหาผ่านมาตรการต่างอย่างบูรณาการ ทั้งนี้ มุ่งที่จะทําให้รายได้สุทธิของเกษตรกรเพิ่มขึ้นเป็น 3 เท่า ภายในเวลา 4 ปี ผ่านนโยบายเพิ่มผลผลิต เพิ่มคุณภาพ ซึ่งเป็นที่มาของการใช้เกษตรแม่นยํา
-รัฐบาลสนับสนุนให้เกษตรกรปลูก “ถั่วเหลือง”: เนื่องจากเป็นพืชเศรษฐกิจที่ตลาดทั่วประเทศต้องการ โดยรัฐบาลได้ร่วมมือกับบริษัทคูโบต้า ในการนํารถมาเก็บเกี่ยวทําให้เกษตรกรประหยัดค่าใช้จ่ายและมีรายได้สุทธิเพิ่มขึ้น
-การบริหารจัดการน้ํา: รัฐบาลได้ลงทุนสนับสนุนงบประมาณจํานวนมากเพื่อแก้ไขปัญหาไม่ให้น้ําท่วม และน้ําไม่แล้ง เพื่อให้เกษตรกรมีน้ําเพียงพอต่อการทําการเกษตร อันจะส่งผลดีคุณภาพและราคา
-โอกาสด้านการลงทุนจากต่างประเทศ: ไทยมีโอกาสที่จะดึงดูดนักธุรกิจเข้ามาลงทุนในประเทศเป็นจํานวนมาก โดยเฉพาะเรื่องของพลังงานสะอาด ซึ่งถือเป็นเครดิตของหลาย หน่วยงานที่เกี่ยวข้องที่สามารถผลิตพลังงานสะอาดได้ เหนือสิ่งอื่นใดจากที่นายกฯ ได้หารือกับบริษัทชั้นนําระดับโลก ไม่ว่าจะเป็น Microsoft หรือ Google ต่างให้ความสําคัญกับเรื่องพลังงานสะอาดเป็นหลัก
-การท่องเที่ยว: รัฐบาลมีนโยบายการกระตุ้นการท่องเที่ยว ไม่ว่าการให้วีซ่าฟรีกับนักท่องเที่ยวจีน ซึ่งเกิดผลสําเร็จทําให้ได้รับวีซ่าฟรีอย่างถาวรทั้งสองประเทศ ถือว่าเป็นการกระตุ้นเศรษฐกิจได้เป็นจํานวนมาก ทั้งนี้ รัฐบาลจะเดินหน้าทําต่อไปกับต่างประเทศทั่วโลก นอกจากนี้ นายกฯ มีแนวคิดจัดคอนเสิร์ตศิลปินดัง ๆ ระดับโลกในไทย ถือเป็นอีกหนึ่งนโยบายที่รัฐบาลพร้อมสนับสนุนเนื่องจากจะสร้างรายได้เข้าประเทศเป็นจํานวนมาก
-เรื่องของสนามบิน: ตั้งแต่ปรับตารางการบินที่สนามบินเชียงใหม่ให้สามารถบินได้หลังเที่ยงคืน ทําให้จํานวนนักท่องเที่ยวเพิ่มขึ้น และผู้ประกอบการก็มีรายได้เพิ่มขึ้นตามไปด้วย
.
อ่านเพิ่มเติม คลิก >> https://www.thaigov.go.th/news/contents/details/78998
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-รมว.ธรรมนัส ลงพื้นที่ตรวจสอบข้อเท็จจริงกรณีพิพาท “จุดหมุดนิรนาม ส.ป.ก.”
วันพฤหัสบดีที่ 15 กุมภาพันธ์ 2567
รมว.ธรรมนัส ลงพื้นที่ตรวจสอบข้อเท็จจริงกรณีพิพาท “จุดหมุดนิรนาม ส.ป.ก.”
รมว.ธรรมนัส ลงพื้นที่ตรวจสอบข้อเท็จจริงกรณีพิพาท “จุดหมุดนิรนาม ส.ป.ก.” ในพื้นที่อุทยานแห่งชาติเขาใหญ่
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ เปิดเผยภายหลังลงพื้นที่ตรวจสอบข้อเท็จจริงกรณีพิพาท “จุดหมุดนิรนาม ส.ป.ก.” พร้อมทั้งเข้าตรวจสอบการดําเนินงานของสํานักงานการปฏิรูปที่ดินจังหวัดนครราชสีมา ร่วมกับหน่วยงานที่เกี่ยวข้อง ณ อําเภอปากช่อง จังหวัดนครราชสีมา ว่า จากกรณีพิพาท “จุดหมุดนิรนาม ส.ป.ก.” ที่เจ้าหน้าที่อุทยานฯ เขาใหญ่ ตรวจพบการบุกรุกแผ้วถางป่าในเขตอุทยานฯ เพื่อทําการเกษตรประมาณ 3 ไร่ โดยพบว่ามีหลักหมุด ส.ป.ก. จํานวน 3 หมุด ปักอยู่ในเขตพื้นที่ดังกล่าว ซึ่งต่อมาได้ตรวจสอบข้อเท็จจริงและสอบถามกลับไปยังสํานักงานการปฏิรูปที่ดินจังหวัดนครราชสีมา ที่ดําเนินการออกเอกสารสิทธิ ส.ป.ก. 4-01 แต่ไม่ได้รับคําตอบที่ชัดเจน จนเกิดเป็นกรณีพิพาท ทั้งนี้ รัฐมนตรีว่าการกระทรวงเกษตรและสหกรณ์ ได้เน้นย้ําให้สองฝ่ายมีการเจรจาในทางที่ดี ซึ่งภายหลังการประชุมได้มีการจัดตั้งคณะกรรมแก้ไขปัญหาระหว่างกระทรวงเกษตรและสหกรณ์ กับ กระทรวงทรัพยากรธรรมชาติและสิ่งแวดล้อม เพื่อแก้ไขปัญหาดังกล่าวต่อไป
ในโอกาสนี้ รัฐมนตรีว่าการกระทรวงเกษตรและสหกรณ์ ลงพื้นที่ จุดปักหมุด บ้านเกวปลากั้ง หมู่10 ตําบลหมูสี อําเภอปากช่อง จังหวัดนครราชสีมา เพื่อดูเขตพื้นที่อุทยาน และสอบถามปัญหาที่เกิดขึ้นกับประชาชนเพื่อหาแนวทางในการแก้ไขปัญหาในพื้นที่ อีกด้วย
รัฐบาลไทย-ข่าวทำเนียบรัฐบาล-กระทรวงเกษตรฯ ร่วมกับสมาคมวิจัยเกษตรนานาชาติเพื่อความมั่นคงทางอาหารในอนาคต (CGIAR) จัดการประชุมเชิงปฏิบัติการ Enhancing ASEAN Agrobiodiversity Use and Landscape Biodiversity
วันศุกร์ที่ 16 กุมภาพันธ์ 2567
กระทรวงเกษตรฯ ร่วมกับสมาคมวิจัยเกษตรนานาชาติเพื่อความมั่นคงทางอาหารในอนาคต (CGIAR) จัดการประชุมเชิงปฏิบัติการ Enhancing ASEAN Agrobiodiversity Use and Landscape Biodiversity
กระทรวงเกษตรฯ ร่วมกับสมาคมวิจัยเกษตรนานาชาติเพื่อความมั่นคงทางอาหารในอนาคต (CGIAR) จัดการประชุมเชิงปฏิบัติการ Enhancing ASEAN Agrobiodiversity Use and Landscape Biodiversity
นางสาวนฤมล สงวนวงศ์ ผู้ช่วยปลัดกระทรวงเกษตรและสหกรณ์ เป็นประธานเปิดการประชุมเชิงปฏิบัติการ ภายใต้หัวข้อ Enhancing ASEAN Agrobiodiversity Use and Landscape Biodiversity จัดโดยกระทรวงเกษตรและสหกรณ์ ร่วมกับสมาคมวิจัยเกษตรนานาชาติเพื่อความมั่นคงทางอาหารในอนาคต (CGIAR) โดยมี ดร. วนิดา กําเนิดเพ็ชร์ ผู้อํานวยการสํานักการเกษตรต่างประเทศ นางสาวหลี่ เฮ่อ นักทรัพยากรธรรมชาติ จาก องค์การอาหารและเกษตรแห่งสหประชาชาติ (FAO)
ดร.แดนนี่ ฮันเตอร์ นักวิทยาศาสตร์อาวุโส จาก CGIAR เจ้าหน้าที่สังกัดกระทรวงเกษตรและสหกรณ์ และหน่วยงานที่เกี่ยวข้องสําหรับสัมมนาดังกล่าวมีวัตถุประสงค์ให้ผู้เชี่ยวชาญและเจ้าหน้าที่ที่เกี่ยวข้องร่วมกันอภิปรายพร้อมแลกเปลี่ยนความเห็นในการสร้างความสมดุลระหว่างการใช้ความหลากหลายทางชีวภาพของโลกกับการผลิตอาหารให้เพียงพอต่อภูมิภาคอาเซียน
ซึ่งสามารถช่วยให้เกิดความมั่นคงทางอาหารอันเป็นประโยชน์แก่ผู้มีส่วนเกี่ยวข้องทุกคน
ผู้ช่วยปลัดเกษตรฯ กล่าวว่า ปัจจุบันการเติบโตอย่างรวดเร็วของประชากร ถือเป็นการสร้างบุคลากรที่มีคุณค่าต่อโลก
แต่ต้องใช้ทรัพยากรจํานวนมากในการดํารงชีพเช่นเดียวกัน ซึ่งประเทศไทยตระหนักถึงปัจจัยดังกล่าว จึงต้องร่วมกันแก้ไขปัญหาที่อาจส่งผลเสียต่อระบบนิเวศในระยะสั้นและระยะยาว อาทิ สภาพอากาศแปรปรวน และการปล่อยก๊าซเรือนกระจก
จากการทําเกษตรกรรม เป็นต้น ซึ่งหลักสําคัญที่จะช่วยให้สังคมมนุษย์อยู่อย่างยั่งยืน ได้แก่ การสร้างสมดุลระหว่างความหลากหลายทางชีวภาพ ทางการเกษตร การใช้ที่ดิน และการผลิตอาหาร ทั้งนี้ ประเทศไทยได้กําหนดแผนยุทธศาสตร์ชาติ 20 ปี และมีแผนการขับเคลื่อนเป้าหมายการพัฒนาที่ยั่งยืนสําหรับประเทศไทย (Thailand’s SDG Roadmap) ที่ให้ความสําคัญกับความหลากหลายทางชีวภาพ นอกจากนี้ กระทรวงเกษตร ฯ มีนโยบายการจัดการทรัพยากรทางการเกษตร ทําการเกษตรที่ใส่ใจสิ่งแวดล้อม (Go Green) เพื่อสนับสนุนแผนระดับชาติ และบรรลุเป้าหมายการพัฒนาที่ยั่งยืน (Sustainable Development Goals: SDGs) ในปี 2030
สําหรับหัวข้อการอภิปรายในวันนี้ มี 3 หัวข้อ ได้แก่ 1) the ASEAN-CGIAR Innovate for Food and Nutritional Security Regional Program 2) Overview of Agrobiodiversity Mainstreaming across Agriculture Sectors in Thailand: Status, barriers and opportunities. 3) The Nutritional Value of Agrobiodiversity and INMU’s role in IP3 พร้อมทั้ง มีกิจกรรมแลกเปลี่ยนความคิดเห็นเกี่ยวกับอุปสรรค โอกาส และการปรับปรุงความหลากหลายทางชีวภาพทางการเกษตร รวมถึงความร่วมมือกันในอนาคตอีกด้วย
รัฐบาลไทย-ข่าวทำเนียบรัฐบาล-​ที่ปรึกษาฯ ดนัยณัฏฐ์ ร่วมปาฐกถา ในหัวข้อ นโยบายการส่งเสริมของภาครัฐด้านยานยนต์ไฟฟ้า
วันศุกร์ที่ 16 กุมภาพันธ์ 2567
16/02/2567
​ที่ปรึกษาฯ ดนัยณัฏฐ์ ร่วมปาฐกถา ในหัวข้อ นโยบายการส่งเสริมของภาครัฐด้านยานยนต์ไฟฟ้า
​ที่ปรึกษาฯ ดนัยณัฏฐ์ ร่วมปาฐกถา ในหัวข้อ นโยบายการส่งเสริมของภาครัฐด้านยานยนต์ไฟฟ้า
วันที่ 15 กุมภาพันธ์ 2567 นายดนัยณัฏฐ์ โชคอํานวย ที่ปรึกษารัฐมนตรีว่าการกระทรวงอุตสาหกรรม ร่วมปาฐกถา ในหัวข้อ นโยบายการส่งเสริมของภาครัฐด้านยานยนต์ไฟฟ้า ในการเวทีเปิดระดมความคิดเกี่ยวกับยานยนต์ไฟฟ้ากับแนวทางสร้างบุคลากรที่มีความสําคัญต่อการพัฒนาประเทศ โดยมี นายถาวร ชลัษเฐียร รองประธานสภาอุตสาหกรรมแห่งประเทศไทย และผู้ทรงคุณวุฒิ ร่วมเสวนาปาฐกถา ณ ห้องประชุมบุญปิยทัศน์ อาคารกรมพระสวัสดิ์ฯ สถาบันเทคโนโลยีปทุมวัน
ที่ปรึกษาฯ ดนัยณัฏฐ์ กล่าวว่า รัฐบาลไทยภายใต้การนําของนายกรัฐมนตรี เศรษฐา ทวีสิน ให้ความสําคัญกับอุตสาหกรรมยานยนต์ไฟฟ้า โดยการกําหนดให้อุตสาหกรรมยานยนต์ไฟฟ้าเป็นหนึ่งในอุตสาหกรรมเป้าหมาย สอดรับกับแผนพัฒนาเศรษฐกิจและสังคมแห่งชาติ ฉบับที่ 13 รวมทั้งคณะกรรมการนโยบายยานยนต์ไฟฟ้าแห่งชาติ ได้กําหนดวิสัยทัศน์ให้ “ประเทศไทย เป็นฐานการผลิตยานยนต์ไฟฟ้าและชิ้นส่วนที่สําคัญของโลก” และกําหนดเป้าหมายการผลิต 30@30 เพื่อเป็นไปตามเป้าหมายการผลิตและการใช้ยานยนต์ที่ปล่อยมลพิษเป็นศูนย์ (Zero Emission Vehicle: ZEV) ในปี พ.ศ. 2573
ซึ่งกระทรวงอุตสาหกรรม มีมาตรการในการส่งเสริม ดังนี้ 1. มาตรการส่งเสริมการลงทุนเพื่อสร้างอุปทาน (Supply) สํานักงานคณะกรรมการส่งเสริมการลงทุน ได้เปิดให้การส่งเสริมการลงทุนการผลิตยานยนต์ไฟฟ้าซึ่งครอบคลุมการผลิตยานยนต์ไฮบริด (HEV) ยานยนต์ปลั๊กอินไฮบริด (PHEV) หรือยานยนต์ไฟฟ้าแบตเตอรี่ล้วน (Battery Electric Vehicle : BEV) และการผลิตชิ้นส่วน 17 ชิ้น รวมทั้งการผลิตแพลตฟอร์มสําหรับยานยนต์ไฟฟ้า และการให้บริการสถานี
อัดประจุไฟฟ้า โดยมีผู้ได้รับการส่งเสริมการลงทุนในกิจการผลิตรถยนต์ไฟฟ้า (BEV) จํานวน 17 โครงการ จาก 16 บริษัท เงินลงทุน 39,579 ล้านบาท กําลังการผลิตสูงสุดตามแผน 359,000 คันต่อปี
2. มาตรการกระตุ้นตลาดภายในประเทศ (Demand) กรมสรรพสามิตได้กําหนดมาตรการสนับสนุนการใช้ยานยนต์ไฟฟ้า ประเภทรถยนต์และรถจักรยานยนต์ (EV3) โดยมีผู้ประกอบการเข้าร่วมทั้งสิ้น 13 Brands จาก 15 บริษัท ประกอบด้วย รถยนต์และรถกระบะไฟฟ้า BEV จํานวน 10 Brands จาก 12 บริษัท และรถจักรยานยนต์ไฟฟ้า BEV จํานวน 3 Brands โดยมียอดจดทะเบียนใหม่ในปี 2566 เป็นรถยนต์ไฟฟ้า BEV รวม 75,707 คัน สูงกว่าในช่วงเดียวกันของปีก่อน 7.9 เท่า
ทําให้ตลาด BEV ไทยเติบโตแบบก้าวกระโดดเป็นอันดับ 1 ของอาเซียน
และ 3. มาตรการพัฒนาโครงสร้างพื้นฐาน สํานักงานมาตรฐานผลิตภัณฑ์อุตสาหกรรม ได้กําหนดมาตรฐานยานยนต์ไฟฟ้า ชิ้นส่วน และอุปกรณ์ที่เกี่ยวข้องแล้วเสร็จ รวม 154 มาตรฐาน โดยมีแผนประกาศเป็นมาตรฐานบังคับ แบ่งเป็น มาตรฐานแบตเตอรี่สําหรับยานยนต์ไฟฟ้าประเภทรถยนต์และรถจักรยานยนต์ รวม 2 มาตรฐาน และมาตรฐานป้องกันผู้โดยสารเมื่อเกิดการชนด้านหน้า และด้านข้างของยานยนต์ รวม 2 มาตรฐาน ทั้งนี้ กระทรวงอุตสาหกรรม ได้เปิดให้บริการทดสอบยานยนต์ และยางล้อ รวมทั้งการทดสอบ
แบตเตอรี่ยานยนต์ไฟฟ้า ตามมาตรฐาน UN R100 และ UN R136 ณ ศูนย์ทดสอบยานยนต์และยางล้อแห่งชาติ (ATTRIC) ซึ่งตั้งอยู่ในพื้นที่ EEC จังหวัดฉะเชิงเทรา
รัฐบาลไทย-ข่าวทำเนียบรัฐบาล-รมว.ยุติธรรม ให้การต้อนรับนาย Sorensen Sven Philip ที่ปรึกษาของสมเด็จพระราชินีซิลเวียแห่งราชอาณาจักรสวีเดนและคณะผู้แทนมูลนิธิพิทักษ์และคุ้มครองเด็ก
วันศุกร์ที่ 16 กุมภาพันธ์ 2567
16/02/2567
รมว.ยุติธรรม ให้การต้อนรับนาย Sorensen Sven Philip ที่ปรึกษาของสมเด็จพระราชินีซิลเวียแห่งราชอาณาจักรสวีเดนและคณะผู้แทนมูลนิธิพิทักษ์และคุ้มครองเด็ก
รมว.ยุติธรรม ให้การต้อนรับนาย Sorensen Sven Philip ที่ปรึกษาของสมเด็จพระราชินีซิลเวียแห่งราชอาณาจักรสวีเดนและคณะผู้แทนมูลนิธิพิทักษ์และคุ้มครองเด็ก
เมื่อวันพฤหัสบดีที่ ๑๕ กุมภาพันธ์ ๒๕๖๗ เวลา ๑๕.๐๐ น. ณ ห้องรับรองประจํากระทรวงยุติธรรม ชั้น ๑๑ อาคารกระทรวงยุติธรรม พันตํารวจเอก ทวี สอดส่อง รัฐมนตรีว่าการกระทรวงยุติธรรม พร้อมด้วยผู้แทนกรมสอบสวนคดีพิเศษ กรมพินิจและคุ้มครองเด็กและเยาวชน สํานักงานกิจการยุติธรรม และกองการต่างประเทศ สํานักงานปลัดกระทรวงยุติธรรม ได้ให้การต้อนรับนาย Sorensen Sven Philip ที่ปรึกษาของสมเด็จพระราชินีซิลเวียแห่งราชอาณาจักรสวีเดนและคณะผู้แทนมูลนิธิพิทักษ์และคุ้มครองเด็ก ในโอกาสเข้าเยี่ยมคารวะและหารือข้อราชการ
ในการนี้ ทั้งสองฝ่ายได้หารือในเรื่องการผลักดันกฎหมายที่เกี่ยวกับการกระทําผิดต่อเด็กผ่านสื่อออนไลน์ รวมถึงการผลักดันนโยบายการคุ้มครองเด็กที่ถูกละเมิดทางเพศให้ครอบคลุมในทุกมิติ และแจ้งรายละเอียดในโอกาสการเสด็จเยือนของสมเด็จพระราชินีซิลเวียแห่งราชอาณาจักรสวีเดนเพื่อเข้าร่วมประชุมและแสดงปาฐกถาพิเศษเกี่ยวกับการคุ้มครองสิทธิเด็กเกี่ยวกับการละเมิดทางเพศเด็กในเดือนพฤษภาคม ๒๕๖๗ โดยขอเรียนเชิญรัฐมนตรีว่าการกระทรวงยุติธรรม เข้าร่วมงานดังกล่าว ต่อไป
รัฐบาลไทย-ข่าวทำเนียบรัฐบาล-นาง Anna Hammargren ออท.ราชอาณาจักรสวีเดน(สวีเดน)/ไทย และคณะ
วันศุกร์ที่ 16 กุมภาพันธ์ 2567
นาง Anna Hammargren ออท.ราชอาณาจักรสวีเดน(สวีเดน)/ไทย และคณะ
โดย รมว.กห. และ ออท.สวีเดน/ไทย ยินดีที่ทั้งสองประเทศมีความสัมพันธ์และความร่วมมืออันดีในมิติต่าง ๆ พร้อมทั้งยินดีอย่างยิ่งที่ไทยและสวีเดนจะได้พัฒนาความร่วมมือด้านอุตสาหกรรมป้องกันประเทศ และ Cyber Security รวมไปถึง Green Innovation ระหว่างกันต่อไป
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ให้การต้อนรับ ครอบครัว นางสาวโทโมโกะ คาวาชิตะ ในโอกาสเข้าเยี่ยมคารวะและติดตามประเด็นที่เกี่ยวข้องกับการเสียชีวิตของบุตรสาว
วันศุกร์ที่ 16 กุมภาพันธ์ 2567
16/02/2567
รัฐมนตรีว่าการกระทรวงยุติธรรม ให้การต้อนรับ ครอบครัว นางสาวโทโมโกะ คาวาชิตะ ในโอกาสเข้าเยี่ยมคารวะและติดตามประเด็นที่เกี่ยวข้องกับการเสียชีวิตของบุตรสาว
รัฐมนตรีว่าการกระทรวงยุติธรรม ให้การต้อนรับ ครอบครัว นางสาวโทโมโกะ คาวาชิตะ ในโอกาสเข้าเยี่ยมคารวะและติดตามประเด็นที่เกี่ยวข้องกับการเสียชีวิตของบุตรสาว
ในวันพฤหัสบดีที่ ๑๕ กุมภาพันธ์ ๒๕๖๗ เวลา ๑๓.๐๐ น. ณ ห้องประชุม ๑๐-๐๑ อาคารกระทรวงยุติธรรม พันตํารวจเอก ทวี สอดส่อง รัฐมนตรีว่าการกระทรวงยุติธรรม พร้อมด้วยนางสาวเอมอร เสียงใหญ่ อธิบดีกรมคุ้มครองสิทธิและเสรีภาพ ผู้แทนกรมสอบสวนคดีพิเศษ ผู้แทนกรมคุ้มครองสิทธิและเสรีภาพ ผู้แทนกองกฎหมาย และผู้แทนกองการต่างประเทศ สํานักงานปลัดกระทรวงยุติธรรม ได้ให้การต้อนรับนายยาสุอากิ และนางเอโกะ คาวาชิตะ (Mr. Yasuaki Mrs. Eiko KAWASHITA) บิดาและมารดาของนางสาวโทโมโกะ คาวาชิตะ พร้อมด้วยคณะเจ้าหน้าที่สถานเอกอัครราชทูตญี่ปุ่น ประจําประเทศไทย ในโอกาสเข้าเยี่ยมคารวะและติดตามประเด็นที่เกี่ยวข้องกับการเสียชีวิตของบุตรสาว ซึ่งถูกฆาตกรรม เมื่อวันที่ ๒๕ พฤศจิกายน ๒๕๕๐ ณ จังหวัดสุโขทัย โดยทั้งสองฝ่ายได้หารือเกี่ยวกับ
๑) การพิจารณาแก้ไขกฎหมายให้คดีฆาตกรรมเป็นคดีที่ไม่มีอายุความดังเช่นกฎหมายญี่ปุ่น ซึ่งคดีดังกล่าวจะหมดอายุความในวันที่ ๒๕ พฤศจิกายน ๒๕๗๐ ๒) ความคืบหน้าในการสืบสวนสอบสวนคดีการเสียชีวิตของบุตรสาว ๓) การจ่ายค่าสินไหมทดแทนให้แก่ผู้เสียชีวิต และ ๔) การแลกเปลี่ยนแบ่งปันข้อมูลข่าวสารทางคดีระหว่างหน่วยงานที่เกี่ยวข้องของไทยและญี่ปุ่น
ทั้งนี้ ฝ่ายไทยยินดีรับเรื่องการยกเลิกอายุความในคดีอาญาไปพิจารณาความเป็นไปได้ในการแก้ไขกฎหมาย และพร้อมประสานความร่วมมือในการสืบสวนสอบสวนกับทุกฝ่ายที่เกี่ยวข้อง เพื่อนําตัวผู้กระทําผิดมารับโทษต่อไป ในส่วนของค่าสินไหมทดแทนให้แก่ผู้เสียชีวิตนั้น ได้มีการเบิกจ่ายตามพระราชบัญญัติค่าตอบแทนผู้เสียหาย และค่าทดแทนและค่าใช้จ่ายแก่จําเลยในคดีอาญา พ.ศ.๒๕๔๔ เมื่อปี ๒๕๕๑ แล้ว อย่างไรก็ตาม จะพิจารณาสิทธิในการได้รับค่าทดแทนในส่วนอื่นที่อาจมีสิทธิได้รับต่อไป
รัฐบาลไทย-ข่าวทำเนียบรัฐบาล-เตือน! รับประทานเยลลี่องุ่นเคียวโฮ หากไม่มีฉลาก ไม่มีเลข อย. ผู้บริโภคเสี่ยงได้รับอันตราย
วันศุกร์ที่ 16 กุมภาพันธ์ 2567
เตือน! รับประทานเยลลี่องุ่นเคียวโฮ หากไม่มีฉลาก ไม่มีเลข อย. ผู้บริโภคเสี่ยงได้รับอันตราย
.....
เตือน! รับประทานเยลลี่องุ่นเคียวโฮ หากไม่มีฉลาก ไม่มีเลข อย. ผู้บริโภคเสี่ยงได้รับอันตราย
.
คณะกรรมการอาหารและยา (อย.) เผยถึงขนมเลียนแบบ “เยลลี่องุ่น หรือเรียกว่าเยลลี่องุ่นเคียวโฮ” ที่จําหน่ายในญี่ปุ่น เกาหลี ซึ่งมีการรีวิวผ่านสื่อโซเชียล ลักษณะเป็นเยลลี่ที่บรรจุในถุงคล้ายถุงมือยางหรือลูกโป่งมัดเป็นลูกกลม และเมื่อรับประทานจะต้องใช้ไม้จิ้มฟันปลายแหลมจิ้มถุงให้แตกออก
ปัจจุบันพบว่า มีหลากหลายรสชาติ โดยไม่มีฉลาก ไม่มีเลข อย. มีการจําหน่ายผ่านช่องทางออนไลน์อย่างแพร่หลาย รวมทั้งถูกวางขายใกล้โรงเรียน จึงขอเตือนผู้บริโภคว่า ไม่ควรซื้อมารับประทาน เนื่องจาก:
• อาจลักลอบนําเข้า หรือผลิตเพื่อขายในสถานที่ต่าง ๆ ไม่มีฉลาก ไม่มีข้อมูลเกี่ยวกับอาหาร เสี่ยงได้รับสารที่อาจเป็นอันตรายต่อสุขภาพ เช่น สี วัตถุกันเสีย วัตถุแต่งกลิ่นที่ไม่ได้รับอนุญาต หรือเกินปริมาณที่กฎหมายกําหนด เป็นต้น
• ใช้ถุงมือยาง หรือภาชนะที่ไม่ได้มีไว้เพื่อบรรจุอาหาร เสี่ยงถูกปนเปื้อนจากสารเคลือบ
• หากเด็กเล็กรับประทาน เศษของบรรจุภัณฑ์อาจไปติดคอ หรือจากขนาดของเยลลี่ที่ไม่ได้มาตรฐาน
.
ทั้งนี้ ขนมเยลลี่ที่ได้รับอนุญาตนําเข้า/ผลิต ต้องมีฉลากภาษาไทย แสดงเลข อย. ส่วนประกอบหรือส่วนผสม ชื่อและที่ตั้ง ของผู้ผลิตหรือผู้นําเข้า วันเดือนปีที่หมดอายุ น้ําหนักหรือปริมาตรสุทธิ ข้อมูลวัตถุแต่งกลิ่นรส และวัตถุเจือปนอาหารที่ใช้ในผลิตภัณฑ์ เช่น สี และวัตถุกันเสีย เป็นต้น
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-กรมการขนส่งทางบก  เชิญชวนผู้สนใจเข้าร่วมโครงการฝึกอบรมเพื่อขึ้นทะเบียนเป็นบุคลากรจัดการด้านความปลอดภัยในการขนส่ง
วันศุกร์ที่ 16 กุมภาพันธ์ 2567
กรมการขนส่งทางบก  เชิญชวนผู้สนใจเข้าร่วมโครงการฝึกอบรมเพื่อขึ้นทะเบียนเป็นบุคลากรจัดการด้านความปลอดภัยในการขนส่ง
กรมการขนส่งทางบก ร่วมกับหน่วยงานที่ได้รับมอบหมายให้ทําการฝึกอบรมบุคลากรจัดการด้านความปลอดภัยในการขนส่งแทน เชิญชวนผู้สนใจเข้าร่วมโครงการฝึกอบรมเพื่อขึ้นทะเบียนเป็นบุคลากรจัดการด้านความปลอดภัยในการขนส่ง หลักสูตรสําหรับบุคคลทั่วไป 18 ชม. “ฟรี” ไ
นางสิริรัตน์ วีรวิศาล รองอธิบดีกรมการขนส่งทางบก กระทรวงคมนาคม เปิดเผยว่า ตามกฎกระทรวงความปลอดภัยในการขนส่ง (ฉบับที่ 2) พ.ศ. 2563 กําหนดให้ผู้ได้รับใบอนุญาตประกอบการขนส่งต้องจัดให้มีบุคลากรจัดการด้านความปลอดภัยในการขนส่งที่มีคุณสมบัติและผ่านการฝึกอบรมตามหลักสูตร ระยะเวลา และมีหน้าที่ตามที่กรมการขนส่งทางบก (ขบ.) ประกาศกําหนด โดยบุคลากรจัดการด้านความปลอดภัยในการขนส่งมีหน้าที่ 5 ด้าน คือ การจัดการรถ การจัดการผู้ขับรถ การจัดการการเดินรถ การจัดการการบรรทุกและการโดยสาร และการบริหารจัดการ การวิเคราะห์และประเมินผล ทําให้การผ่านการฝึกอบรมและทดสอบจากหลักสูตรและขั้นตอนการถ่ายทอดความรู้ที่มีมาตรฐานมีส่วนสําคัญ ขบ. จึงร่วมมือกับหน่วยงานที่ได้รับมอบหมายให้ทําการฝึกอบรมบุคลากรจัดการด้านความปลอดภัยในการขนส่งแทน โดยจัดการฝึกอบรมบุคลากรจัดการด้านความปลอดภัยในการขนส่ง “ฟรี” ไม่คิดค่าใช้จ่าย ในหลักสูตรสําหรับบุคคลทั่วไป ระยะเวลาการฝึกอบรม จํานวน 18 ชั่วโมง (ความปลอดภัยในการประกอบการขนส่ง กฎหมายเกี่ยวกับการประกอบการขนส่ง การบํารุงรักษารถและตรวจความพร้อมของรถการจัดการพนักงานขับรถ การวางแผนและปฏิบัติการเดินรถ ความปลอดภัยในการบรรทุกสินค้าและผู้โดยสาร การจัดการเหตุฉุกเฉิน และการวิเคราะห์และป้องกันอุบัติเหตุ) จํานวน 25 รุ่น รุ่นละไม่เกิน 30 คน เพื่อผลักดันให้มีบุคลากรจัดการด้านความปลอดภัยในการขนส่งให้เพียงพอ อันจะนําไปสู่การป้องกันและลดอุบัติเหตุทางถนนอย่างเป็นรูปธรรมและยั่งยืน
สําหรับผู้ประกอบการขนส่งที่สนใจเข้าร่วมโครงการฝึกอบรมดังกล่าว จะต้องเป็นผู้ที่มีสัญชาติไทย และมีอายุไม่น้อยกว่า 22 ปี ต้องเป็นผู้ที่ไม่มีประสบการณ์ หรือมีประสบการณ์การทํางานที่เกี่ยวข้องกับการบริหารจัดการด้านการขนส่งทางถนนไม่ถึง 5 ปี สามารถยื่นความประสงค์ พร้อมแนบเอกสารประกอบการขนส่ง และประสบการณ์การทํางานเพื่อประกอบการพิจารณาคุณสมบัติผู้เข้ารับการฝึกอบรมตามที่ ขบ. กําหนด ได้ที่ https://forms.gle/YH8yBfTx6f4Kq9oS6 หรือตาม QR Code ได้ตั้งแต่บัดนี้จนถึง 15 มีนาคม 2567 ทั้งนี้ ขบ. จะประกาศรายชื่อผู้ที่มีสิทธิเข้ารับการฝึกอบรมทางเว็บไซต์ www.tsmthai.com และทางอีเมล์ที่ได้แจ้งยื่นความประสงค์ไว้ต่อไป
รัฐบาลไทย-ข่าวทำเนียบรัฐบาล-“รมว.ธรรมนัส” เร่งเคลียร์ปมพิพาทที่ดินทับซ้อน ส.ป.ก.- อุทยานฯ จ.นคราชสีมา
วันศุกร์ที่ 16 กุมภาพันธ์ 2567
“รมว.ธรรมนัส” เร่งเคลียร์ปมพิพาทที่ดินทับซ้อน ส.ป.ก.- อุทยานฯ จ.นคราชสีมา
“รมว.ธรรมนัส” เร่งเคลียร์ปมพิพาทที่ดินทับซ้อน ส.ป.ก.- อุทยานฯ จ.นคราชสีมา ล่าสุด กรมแผนที่ทหาร พร้อมหน่วยงานที่เกี่ยวข้องเตรียมเข้าตรวจสอบพื้นที่ วันอาทิตย์ที่ 18 ก.พ. มั่นใจมีข้อยุติเร็ว ๆ นี้
“รมว.ธรรมนัส” เร่งเคลียร์ปมพิพาทที่ดินทับซ้อน ส.ป.ก.- อุทยานฯ จ.นคราชสีมา ล่าสุด กรมแผนที่ทหาร พร้อมหน่วยงานที่เกี่ยวข้องเตรียมเข้าตรวจสอบพื้นที่ วันอาทิตย์ที่ 18 ก.พ. มั่นใจมีข้อยุติเร็ว ๆ นี้
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ เปิดเผยว่า จากกรณีมีประเด็นข้อพิพาทระหว่าง เจ้าหน้าที่สํานักงานปฎิรูปที่ดินเพื่อเกษตรกรรม (ส.ป.ก.) จังหวัดนครราชสีมา และเจ้าหน้าที่กรมอุทยานแห่งชาติ สัตว์ป่า และพันธุ์พืช ในพื้นที่ตําบลหมูสี อําเภอปากช่อง จังหวัดนครราชสีมา เป็นประเด็นที่เกี่ยวกับพื้นที่ทับซ้อน ซึ่งให้เกิดเป็นปัญหาของผู้ปฎิบัติทั้งสองหน่วยงานนั้น โดยเมื่อวันที่ 15 กุมภาพันธ์ 2567 ที่ผ่านมา ตนเองได้ลงพื้นที่ตรวจสอบข้อเท็จจริง ซึ่งมีการประชุมร่วมกับหน่วยงานที่เกี่ยวข้องพร้อมกับส่วนราชการที่เกี่ยวข้องในจังหวัดนครราชสีมา และมีข้อสรุปเบื้องต้น ให้หน่วยงานราชการที่เกี่ยวข้องในจังหวัดนครราชสีมา ยุติข้อพิพาท และจะมีการแต่งตั้งคณะกรรมการตรวจสอบข้อเท็จจริงและหาข้อสรุป โดยรองนายกรัฐมนตรี (นายภูมิธรรม เวชยชัย) ในฐานะที่กํากับดูแลคณะกรรการนโยบายที่ดินแห่งชาติ
ล่าสุด ตนเองได้ประสานงานกับ นายสุทิน คลังแสง รัฐมนตรีว่าการกระทรวงกลาโหม ตลอดจนผู้บัญชาการทหารสูงสุด และเจ้ากรมแผนที่ทหาร ซึ่งมีหน้าที่รับผิดชอบโดยตรงเกี่ยวกับการแก้ปัญหาพื้นที่ทับซ้อน เดินหน้าโครงการวันแมป โดยกระทรวงกลาโหมขอเป็นเจ้าภาพในการตรวจสอบข้อพิพาทระหว่างสองหน่วยงาน และตนเองได้รับทราบว่า ทางเจ้ากรมแผนที่ทหาร เตรียมจะลงพื้นที่พร้อมกับเจ้าหน้าที่ทั้งสองหน่วยงาน คือ ส.ป.ก. และกรมอุทยานฯ ซึ่งรัฐมนตรีว่าการกระทรววงกลาโหม และรัฐมนตรีว่าการกระทรวงเกษตรและสหกรณ์ ได้มีบันทึกข้อตกลงในการแก้ปัญหาพื้นที่ข้อพิพาทดังกล่าวแล้ว
ดังนั้น ในวันอาทิตย์ที่ 18 กุมภาพันธ์นี้ เจ้ากรมแผนที่ทหารและหน่วยงานที่เกี่ยวข้องทั้งหมด จะลงพื้นที่ที่มีข้อพิพาทดังกล่าว เพื่อแก้ปัญหา และเมื่อได้ข้อสรุปแล้ว จะนําประเด็นมาสรุปและยุติข้อพิพาทต่อไป
“กรมแผนที่ทหาร ถือเป็นหน่วยงานที่มีความพร้อมทางด้านวิชาการและเครื่องไม้เครื่องมือด้านแผนที่อยู่แล้ว และคงไม่มีหน่วยงานไหนมีความพร้อมเท่ากับกรมแผนที่ทหาร ดังนั้นจึงมั่นใจว่าเรื่องนี้จะยุติในเร็ว ๆ นี้” ร้อยเอก ธรรมนัส กล่าว